Reagime pas aludimeve për shëndetin e Hillary Clinton
Komentatori republikan Karl Rove, gjatë një fjalimi të fundit, tha se zonja Clinton pësoi vjet dëmtime në tru, pas rrëzimit dhe tronditjes që pësoi
Përkrahësit e ish-Sekretares së Shtetit Hillary Clinton kanë shprehur tronditje nga komentet që bëri këtë javë një komentator republikan, kur ai vuri në pikëpyetje shëndetin e saj, ndërkohë që vazhdojnë spekulimet se zonja Clinton do të konkurrojë për presidente në 2016. Korrespondenti Jim Malone sjell më shumë hollësi mbi formën që mund të marrë fushata presidenciale e vitit 2016: Gazeta botoi një artikull me titullin “dëme në tru” ku flitej për komentet e komentatorit republikan Karl Rove gjatë një fjalimi të fundit që vinte në pikëpyetje shëndetin e zonjës Clinton. Ish-Sekretarja e Shtetit nuk foli për komentet e zotit Rove në një fjalim dje. Zonja Clinton u shtrua në spital ku u diagnostikua me trombozë në tru në 2012, pasi u rrëzua në shtëpi. Ish-Presidenti Bill Clinton nuk u kushtoi vëmendje komenteve të zotit Rove dhe tha se bashkëshortja e tij është shumë mirë me shëndet: Zoti Rove ishte një ndër këshilltarët kryesorë politikë të ish-President George W. Bush dhe u përpoq t’i sqaronte komentet në rrjetin Fox News. Zonja Clinton thotë se do të vendosë nëse do të konkurrojë brenda këtij viti. Anketuesja Celinda Lake thotë se zonja Clinton duhet të presë sulme të reja, nëse vendos të konkurrojë për Shtëpinë e Bardhë: Puna e zonjës Clinton si sekretare shteti do të analizohet në hollësi nga një komision special i ngritur nga republikanët e Dhomës së Përfaqësuesve për të hetuar sulmin terrorist të vitit 2012 ndaj misionit diplomatik në Bengazi të Libisë, që përfundoi me vrasjen e katër amerikanëve. Zonja Clinton mbrojti mënyrën si reagoi ajo ndaj incidentit gjatë një seance me pyetje-përgjigje në Senat vjet. Zonja Clinton është mësuar me sulmet republikane nga tetë vjetët si zonjë e parë, thotë ekspertja e opinionit publik Karlyn Bowman. Libri i zonjës Clinton për vitet e saj si sekretare shteti, me titull “ “Zgjedhje të Vështira” do të botohet muajin e ardhshëm.